ມຽນມາຮ້ອງຂໍໃຫ້ ​IMF ຊ່ອຍຈັດ ລະບົບແລກປ່ຽນ ເງິນຕາຂອງຕົນໃໝ່
ມຽນມາຍັງຮັກສາອັດຕາແລກປ່ຽນ ທາງການໃຫ້ຢູ່ໃນລະດັບ 6 ກ໊ຽດ ຕໍ່ 1 ໂດລາສະຫະລັດ ໃນຂະນະທີ່ອັດຕາທີ່ ບໍ່ແມ່ນທາງການ ຢູ່ໃນລະດັບ 800 ຕໍ່ 1 ໂດລາ.
ສື່ຂອງມຽນມາລາຍງານວ່າ ລັດຖະບານໄດ້ຮ້ອງຂໍໄປຍັງທາງອົງການ ກອງທຶນສາກົນ ໃຫ້ຊ່ວຍປະຕິຮູບລະບົບເງິນຕາຕ່າງປະເທດທີ່ສະລັບຊັບຊ້ອນ ທີ່ໄດ້ກາຍມາເປັນອຸບ ປະສັກຂັດຂວາງການຈະເລີນເຕີບໂຕຂອງເສດຖະກິດນັ້ນ ເຈົ້າໜ້າທີ່ IMF ຫຼືທາງອົງການກອງທຶນສາກົນ ໄດ້ຍືຍຍັນຕໍ່ອົງການຂ່າວ Reuters ໃນອາທິດນີ້ວ່າ ເຈົ້າໜ້າທີ່ຂອງຕົນຄະນະນຶ່ງຈະເດີນທາງໄປເຖິງມຽນມາ ໃນກາງ ເດືອນຕຸລານີ້ ເພື່ອຊ່ອບເຫຼືອໃນການປະຕິຮູບດັ່ງກ່າວນີ້ ໂຄສົກຍິງຄົນນຶ່ງກ່າວວ່າ ຄະນະເຈົ້າໜ້າທີ່ດັ່ງກ່າວ ຈະຊ່ອຍມຽນມາປ່ຽນແປງລະບົບໃຫ້ທັນສະໄໝຂຶ້ນ ແລະຍົກ ເລີກຂໍ້ຈໍາກັດຮັດແຄບຕ່າງໆຕໍ່ການຊໍາລະ ເງິນແລະໂອນເງິນ ໃນການຊຶ້ຂາຍກັບ ຕ່າງປະເທດນັ້ນ ມຽນມາຍັງຮັກສາອັດຕາແລກປ່ຽນທາງການຂອງຕົນຢູ່ໃນລະດັບ 6 kyates ຕໍ່ 1 ໂດລ່າສະຫະລັດ ສົມທຽບກັບອັດຕາສະເລ່ຍ 800 ຕໍ່ 1 ໃນຕະຫຼາດຂອງ ປະຊາຊົນ ນອກນີ້ແລ້ວ ມຽນມາຍັງມີອັດຕາແລກປ່ຽນທີ່ແຕກຕ່າງກັນສໍາລັບ ການຊື້ຂາຍປະເພດ ຕ່າງໆ ການຈັດຕັ້ງລະບົບແລກປ່ຽນເງິນຕາໃໝ່ທີ່ມຽນມາສະເໜີຂຶ້ນມານີ້ ແມ່ນຈະເປັນນຶ່ງ ໃນການປະຕິຮູບທາງເສດຖິກິດ ຢ່າງເປັນຮູບປະທໍາຂອງລັດຖະບານໃໝ່ ຂອງມຽນມາ ຊຶ່ງໄດ້ເຂົ້າກໍາອໍານາດໃນທ້າຍເດືອນມີນາຜ່ານມາ ໂດຍໄດ້ໃຫ້ຄໍາໝັ້ນສັນຍາວ່າ ຈະປັບ ປຸງເສດຖະກິດໃຫ້ ທັນສະໄໝຂຶ້ນ ເຖິງແມ່ນວ່າ ຈະມີລັກສະນະເປັນພົນລະເຮືອນກໍຕາມ ແຕ່ລັດຖະບານໃໝ່ຂອງມຽນມາ ກໍຍັງຄົງຢູ່ໃຕ້ການຄອບງໍາຂອງນາຍທະຫານທັງໃນປະຈຸບັນແລະອະດີດ ທີ່ມີການກ່ຽວ ຂ້ອງພົວພັນຢ່າງໃກ້ຊິດກັບອະດີດລັດຖະບານທະຫານນັ້ນຢູ່